Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szabályokat az 5/2005. (I. 19.) Korm. rendelet (kistérségi rendelet) fogalmazza meg, amely a közoktatási feladat ellátásához kapcsolódó támogatásra való jogosultság megállapításáról külön rendelkezéseket tartalmaz.
Paragraph Index: 1775

szabályokat az 5/2005. (I. 19.) Korm. rendelet (kistérségi rendelet) fogalmazza meg, amely a közoktatási feladat ellátásához kapcsolódó támogatásra való jogosultság megállapításáról külön rendelkezéseket tartalmaz. A többcélú társulásokra vonatkozó szabályozás alkotmányosságát három szempontból vizsgáltuk: az önkormányzatok alapjogai, a gyermekek jogai, valamint a kisebbségi jogok mentén. Az Alkotmány 43. § (1) bekezdése értelmében a helyi önkormányzatok alapjogai egyenlõek, kötelezettségeik azonban eltérõek lehetnek. A többcélú kistérségi társulásokra vonatkozó szabályozás az önkormányzati alapjogok közül a feladatokkal arányban álló állami támogatáshoz fûzõdõ jogot [Alkotmány 44/A. § (1) bekezdés c) pont], illetve a szabad társuláshoz való jogot [44/A. § (1) bekezdés h) pont] érinti. Megvizsgáltuk, hogy azáltal, hogy a kistérségi rendelet a Magyar Köztársaság 2005. évi költségvetésérõl szóló 2004. évi CXXXV. törvénnyel (költségvetési törvény) összhangban többlet-forrásokat juttat a kistérségi társulás körében történõ feladatellátásra, így ösztönözve társulásra a helyi önkormányzatokat, nem sérti-e a feladatarányos finanszírozáshoz, illetve a társulási szabadsághoz fûzõdõ alapjogokat. Kényszertársulásról abban az esetben beszélhetnénk, ha az önkormányzatoknak kötelezõ feladataik ellátása, illetve az ahhoz kapcsolódó állami források megszerzése érdekében szükségképpen társulniuk kellene. A kistérségi rendelet a költségvetési törvénnyel összhangban a közoktatási feladatokkal összefüggõ normatív mûködési támogatások két típusáról rendelkezik: a kifejezetten e feladatok ellátásához kapcsolódó, illetve az ún. általános mûködési támogatásról. A közoktatási feladat ellátásához kapcsolódó (csak az adott feladat ellátására fordítandó) normatív mûködési támogatás igénybevételének elõfeltétele, hogy a közoktatási feladat ellátásában részt vevõ önkormányzatok területén mûködõ közoktatási intézmények mindegyike feleljen meg a kistérségi rendelet 4. § (3)–(4) bekezdésében meghatározott átlaglétszámhatároknak. Az átlaglétszámnak megfelelõ közoktatási intézmények fenntartója egyaránt lehet a kistérségi társulás, valamely intézményfenntartó társulás, illetve önállóan a kistérségi társulásban részt vevõ települési önkormányzat. A közoktatási feladat ellátásához kapcsolódó támogatás azonban csak abban az esetben jár, ha a kistérségi társulás, illetve valamely intézményfenntartó társulás a fenntartó. A támogatás összege annál magasabb, minél nagyobb a bejáró gyerekek létszáma. (R. melléklete) Az általános mûködési támogatás [kistérségi rendelet 14. § (3) bekezdés] a kistérségi társulás által vállalt közoktatási, szociális és gyermekjóléti feladatok hatékonyabb ellátásának megszervezéséhez használható fel. Közoktatási célra abban az esetben fordítható, ha a kistérségi, illetve intézményfenntartó társulás által mûködtetett közoktatási intézmény nem felel meg a feladatellátáshoz kötõdõ normatíva megszerzéséhez szükséges átlaglétszám-követelményeknek, megfelel azonban egy annál alacsonyabb átlaglétszám-kritériumnak [kistérségi rendelet 14/A. § (3) bekezdés]. A fenti támogatási formák azonban nem érintik a közoktatási feladat ellátáshoz kapcsolódó „általános” normatívát, amelyre a Kotv. 118. § (3) bekezdése értelmében tanulói létszám, illetve ellátott feladat alapján jogosult a fenntartó helyi önkormányzat. A normatíva csökkentése ellen a Kotv. tartalmaz garanciális rendelkezést: a helyi önkormányzatok részére biztosított normatív hozzájárulások és egyéb támogatások együttes összegének el kell érnie az elõzõ évi normatív hozzájárulások és egyéb támogatások együttes összegét. A kistérségi társulások finanszírozására vonatkozó szabályozás tehát nem az Alkotmányban alapjogként deklarált feladatarányos támogatást, hanem az ehhez többletként adódó további források elosztását érinti. A továbbiakban azt vizsgáltuk, vajon alkotmányos-e a többletforrások fenti szempontok alapján történõ elosztása.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes